- 288 - 



habandonné, et estoient fort povres gens, et ou lieu 

 dudict Jehan Roy, soit fait venir l'un des plus souffisans 

 paticiers de ladicte ville de Tours, à la nominacion con- 

 tenue ou précédent article. 



Pierre Fortin, tondeur, estoit varlet servant et ne fut 

 jamais maistre du mestier, et n'a tenu ouvriers, et est 

 fort povre, et ou lieu de lui sera fait venir l'un des plus 

 souffisans du mestier à la nomination contenue ou pé- 

 nultième précédent article. 



Denis Desbournais, armeurier, est ung povre com- 

 paignon vacabont, qui n'a tenu ne tient ouvriers et qui 

 n'avoit et n'a euz aucuns outilz de son mestier et s'en 

 est aie sans congé, et quand il seroit. encores en la ville 

 et cité de Franchise si est il subtille, et en son lieu sera 

 fait venir Vignon Merveille, armeurier. 



Claude Duval, brigandinier, est assez compectant per- 

 sonage et bon ouvrier, mais il est povre et chargé de 

 six enfans et est sa femme grosse, et veu sa povreté et la 

 grant charge d' enfans qu'il a ne se pourroit icy entre- 

 tenir. 



Jehan Rabaro, brigandinier, est ung fort povre com- 

 paignon qui avoit de longtemps servi les maistres bri- 

 gandiniers suyvans les armées, et n'estoit pas à Tours 

 lorsqu'il fut esleu, et n'a icy femme ne mesnage, aussi 

 ne se sauroit sy entretenir ; et ou lieu d'eulx seront fait 

 venir Jehan Touzelin, Jehan Roquebert, brigandiniers. 



Lesdictz lieutenans du Roy et commissaires ont esté 

 depuis advertiz que ledict Roquebert est natif de Va- 

 lence qui est entre les mains du roi d'Arragon, pour- 

 quoy ou lieu de lui ont nommé Jehan Roland, brigan- 

 dinier. 



^' 



